

**ประกาศองค์การบริหารส่วนตำบลสระตะเคียน**

**เรื่อง รายงานการติดตามและประเมินผลแผนพัฒนาท้องถิ่นสี่ปี (พ.ศ. ๒๕๖๑ – ๒๕๖๔)**

**รอบเดือนเมษายน พ.ศ. ๒๕๖๑ (ระหว่างเดือนตุลาคม พ.ศ. ๒๕๖๐ – เดือนมีนาคม พ.ศ. ๒๕๖๑)**

**ประจำปีงบประมาณ พ.ศ. ๒๕๖๑ องค์การบริหารส่วนตำบลสระตะเคียน**

อาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ ๒) พ.ศ. ๒๕๕๙ หมวด ๖ การติดตามและประเมินผลแผนพัฒนา ข้อ ๒๙ (๑) กำหนดให้คณะกรรมการติดตามและประเมินผลแผนพัฒนา (๒) ดำเนินการติดตามและประเมินผลแผนพัฒนา ข้อ ๑๓ ให้ยกเลิกความใน (๓) ของข้อ ๒๙ ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และให้ใช้ข้อความต่อไปนี้แทน “(๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งเดือนเมษายนและภายในเดือนตุลาคมของทุกปี” นั้น

บัดนี้ คณะกรรมการติดตามและประเมินผลแผนพัฒนาองค์การบริหารส่วนตำบลสระตะเคียนได้ประชุมพิจารณารายงานการติดตามและประเมินผลแผนพัฒนาท้องถิ่นสี่ปี (พ.ศ. ๒๕๖๑ – ๒๕๖๔) (ระหว่างเดือนตุลาคม พ.ศ. ๒๕๖๐ – เดือนมีนาคม พ.ศ. ๒๕๖๑) ประจำปีงบประมาณ พ.ศ. ๒๕๖๑ องค์การบริหารส่วนตำบลสระตะเคียน เมื่อวันพุธที่ ๑๘ เดือนเมษายน พ.ศ. ๒๕๖๑ พร้อมนี้ได้รายงานผลและเสนอความเห็นต่อผู้บริหารท้องถิ่น และผู้บริหารท้องถิ่นได้อนุมัติประกาศรายงานการติดตามและประเมินผลแผนพัฒนาท้องถิ่นสี่ปี เรียบร้อยแล้ว

จึงประกาศให้ทราบโดยทั่วกัน

ประกาศ ณ วันที่ เดือนเมษายน พ.ศ. ๒๕๖๑

(นายชนดิลก นินทราช)

นายกองค์การบริหารส่วนตำบลสระตะเคียน

**หมายเหตุ :** สามารถตรวจสอบข้อมูลและติดต่อสอบถามได้ที่ศูนย์ข้อมูลข่าวสาร อบต. สระตะเคียน

(งานวิเคราะห์นโยบายและแผน สำนักงานปลัด อบต.สระตะเคียน)